José Luis Andavert, director xeneral eméritu de la Sociedá Bíblica d’España que s’encargó de la edición de la Biblia n’asturianu, foi nomáu nuevu Embaxador de la Llingua Asturiana, reconocimientu qu’entama Iniciativa pol Asturianu, dientro d’un actu de presentación del trabayu na tarde d’ayeri en Ciañu.
#000003
La organización quier reconocer d’esti mou’l so enfotu, ilusión y trabayu pa llograr la edición y la espublización de la Biblia n’asturianu. Una xera que llevó 30 años de trabayu d’un gran equipu de persones que llogró’l I premiu Florina Alías de traducción que promueve la Conseyería de Cultura, Política Llingüística y Turismu del Gobiernu del Principáu d’Asturies.
#000004
Andavert ye director xeneral eméritu de la SBE y cuenta con estudios de Teoloxía na Universidá de Melbourne y en Rüschlikon, Zúrich, onde se llicenció en Teoloxía y entamó los estudios de doctorandu. Ye máster en Teoloxía y Ciencies Bíbliques y cursó estudios y tien formación en Teoría y Práutica de la Traducción.
#000006
Iniciativa pol Asturianu acuta esta distinción honorífica d’Embaxador/a de la Llingua Asturiana pa les persones que, non siendo asturianes o de territorios del dominiu asturllionés, tienen una trayectoria destacada como activistes en defensa de la llingua asturiana en distintos ámbitos y mui especialmente con iniciatives que permitan al asturianu facese presente n’ámbitos internacionales, ganar reconocencia y espacios de visibilidá.
#000007
SOBRE NÓSTrabayamos pola normalización del idioma asturianu y pol reconocimientu de los drechos llingüísticos.
#000012